เป็นคนที่ร้องไห้บ่อยมากตั้งแต่เล็กจนตอนนี้ โดนอะไรกระทบจิตใจหน่อยก็ร้องไห้แล้ว พอม.2 เกรดไม่ดี เราก็เริ่มมีแฟน เอาจริงๆ รักแฟนมากๆๆ จนโดนที่บ้านตำหนิ แต่เราก็ไม่ได้ทิ้งการเรียนใดๆ และก็ตั้งใจเรียนมากขึ้นกว่าเทอมที่ผ่านๆมา แต่กลับโดนที่บ้านบอกว่าจะไม่ส่งเรียน จะให้หาเงินเองถ้าคิดว่าเก่ง ประโยคนี้ทำเราคิดมาก ร้องไห้ไม่หยุด คิดตลอดว่าอยากตาย ไม่อยากเกิดมาด้วยซ้ำ ความคิดแบบนี้มีโอกาสเป็นโรคซึมเศร้ามั้ยคะ
สวัสดีค่ะ จากอาการดังกล่าวมา น่าจะมีความเศร้า ความน้อยใจจากเหตุการณ์ในชีวิต ซึ่งหากแก้ไขได้ ก็อาจจะไม่เปลี่ยนกลายไปเป็นโรคแต่อย่างใดแต่หากมีอาการดังกล่าวนานติดต่อกัน อาจทำให้ภาวะซึมเศร้า หรือโรคซึมเศร้าตามมาได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะแนะนำตั้งสติเพื่อหาทางออกของปัญหา เปิดใจพูดคุยกับคนทางบ้าน เพื่อให้ได้แนวทางที่จะอยู่ร่วมกันได้ค่ะ